CELEX: 62010CN0609
Language: ro
Date: 2010-12-23 00:00:00
Title: Cauza C-609/10 P: Recurs introdus la 23 decembrie 2010 de Dieter C. Umbach împotriva Hotărârii Tribunalului (Camera a șaptea) pronunțate la 21 octombrie 2010 în cauza T-474/08, Dieter C. Umbach/Comisia Europeană

19.3.2011   
            
            
               RO
            
            
               Jurnalul Oficial al Uniunii Europene
            
            
               C 89/8
            
         Recurs introdus la 23 decembrie 2010 de Dieter C. Umbach împotriva Hotărârii Tribunalului (Camera a șaptea) pronunțate la 21 octombrie 2010 în cauza T-474/08, Dieter C. Umbach/Comisia Europeană
   (Cauza C-609/10 P)
   2011/C 89/16
   Limba de procedură: germana
   
      Părțile
   
   
      Recurent: Dieter C. Umbach (reprezentant: M. Stephani, avocat)
   
      Cealaltă parte în proces: Comisia Europeană
   
      Concluziile recurentului
   
   
               —
            
            
               Anularea punctului 1 din dispozitivul Hotărârii Tribunalului din 21 octombrie 2010 în cauza T-474/08 (Umbach/Comisia Europeană);
            
         
               —
            
            
               anularea Deciziei Comisiei Europene din 2 septembrie 2008 nr. SG.E.3/MV/psi D(2008) 6991;
            
         
               —
            
            
               obligarea Comisiei Europene la plata cheltuielilor de judecată efectuate în primă instanță și în recurs.
            
         
      Motivele și principalele argumente
   
   Prin motivul invocat, recurentul critică Hotărârea Tribunalului (Camera a șaptea) din 21 octombrie 2010 în cauza T-474/08 și solicită anularea acesteia prin care i s-a refuzat accesul complet la documente din cadrul unui contract Tacis care îl privesc.
   Recurentul arată că deja în temeiul obligațiilor prevăzute de dreptul primar, în special articolul 41 alineatul (2) litera (b) din Carta drepturilor fundamentale, trebuie să i se confere un acces imediat la documente care îl privesc, în special în cazul în care Comisia îi solicită o plată în fața unei instanțe naționale, iar acesta necesită un acces la documente ale Comisiei Europene în vederea apărării în cadrul acestei proceduri.
   În ceea ce o privește, Comisia Europeană arată că se aplică numai Regulamentul (CE) nr. 1049/2001 și că, în această măsură, este îndreptățită să acorde un acces limitat sau să îl refuze.
   În legătură cu Regulamentul (CE) nr. 1049/2001, recurentul arată că, în măsura în care acesta se aplică, puterea de apreciere a Comisiei este limitată având în vedere drepturile fundamentale ale recurentului, ceea ce pe planul dreptului secundar trebuie să conducă la aceleași consecințe ca și pe planul dreptului primar în temeiul dispoziției menționate din Carta drepturilor fundamentale.